Manahan Sitompul

Manahan Malontinge Pardamean Sitompul (lahèr 8 Dèsèmber 1953) panèka mantan hakim konstitusi Indonèsia. Tangghâl 24 Maret 2025, salèrana èlanti' sareng Prèsidèn Prabowo Subianto ghâbây dhâddhi Duta Rajâ Indonèsia ka Bosnia bân Herzegovina. Salaènna ghânèka, salèrana toman dhâddhi Hakim Konstitusi Rèpublik Indonèsia 28 April 2015 - 8 Dèsèmber 2023 . Sabelluna akarir mènangka hakim konstitusi, Manahan panèka hakim karir è lingkungan Paradhilân Umum, kalabân panugasân sè akhèr è Pangadhilân Tèngghi Bangka Belitung.

 Kaoḍi'ân Awwâl 
Manahan lahèr è Tarutung bân asakola è Sibolga bân Mèdan. Salèrana lulus dâri SMAN 1 Mèdan è taon 1972. Sabelluna akuliyah hokom, salèrana ajhâlâni palatèyan flight service officer è Lembaga Pendidikan Perhubungan Udara (samangkèn Sakolah Tèngghi Pangabbhârân Indonèsia Curug) bân anḍi' tugas mènangka pagawai kasalameddhân pangabbhârân è Palabbhuwân Udara Polonia, Mèdan. Salèrana pas maso' Fakultas Hokom Univèrsitas Somattra Ḍâjâ bân lulus kalabân gellar Sarjana Hokom è taon 1982."Profil Hakim Manahan M.P. Sitompul". mkri.id. Mahkamah Konstitusi Republik Indonesia. Èaksès tangghâl 21-01-2026

Manahan nerrossaghi pendidikan magister (lulus 2001) bân doktoral (2009) è USU, kaḍuwâna è bidang hokom bisnis. Tèsis magisterra ajudul "Syarat-Syarat Pernyataan Pailit Menurut Pasal 1 Ayat (1) Undang-Undang Nomor 4 Tahun 1998 dan Penerapan oleh Peradilan Niaga","Syarat-Syarat Pernyataan Pailit Menurut Pasal 1 Ayat (1) Undang-Undang Nomor 4 Tahun 1998 Dan Penerapannya Oleh Peradilan Niaga" Èarsipaghi 2018-08-06 è Wayback Machine.. repository.usu.ac.id. Èaksès tangghâl 21-01-2026 tor disertasi doktoralla ajudul "Penyelesaian Sengketa Utang Piutang Perusahaan Dengan Perdamaian Di Dalam Atau Di Luar Proses Kepailitan (Studi Mengenai Lembaga Penundaan Kewajiban Pembayaran Utang)"."Penyelesaian Sengketa Utang Piutang Perusahaan Dengan Perdamaian Di Dalam Atau Di Luar Proses Kepailitan (Studi Mengenai Lembaga Penundaan Kewajiban Pembayaran Utang)" Èarsipaghi 2020-06-26 è Wayback Machine.. repository.usu.ac.id. Èaksès tangghâl 21-01-2026

 Hakim Konstitusi (Periode 2015-2020) 
Manahan èpèlè dhâddhi Hakim Konstitusi usulânna Mahkamah Aghung ghâbây aghentè'è  Hakim Muhammad Alim è taon 2015. Asareng Ahmad Fadlil Sumadi, salèrana ollè  rèkomendasi ḍâri Komisi Yudisial èantarana 10 orèng calon sè adaftar ka kepada panitia sèlèksi MA.Indah Wulandari (12 November 2014). "KY Rekomendasikan Dua Nama Calon Hakim MK". Republika. Èaksès tangghâl 21-01-2026 Salèrana èlanti' sareng Prèsidèn Joko Widodo è Maligi Naghârâ tangghâl 28 April 2015.Humas (28 April 2015). "Manahan Sitompul Dilantik Presiden Jokowi Sebagai Hakim MK". Sekretariat Kabinet. Èaksès tangghâl 21-01-2026

Manahan tamaso' èantarana pan-bârâmpan hakim MK sè noro' èparèksa sareng KPK dâlem  kasus sangka'an suap sè tamaso' mantan hakim MK Patrialis Akbar è bulân Fèbruari bân Maret 2017. Salèrana èparèksa sareng KPK polana kapasitassâ mènangka Katua panel hakim sè marèksa uji materi Undang-Undang Nomer 41 Taon 2014 tentang Paternaghân bân Kasèhadhân Kèbân, pas sè nuntut è parkara kasebbhut ampon kabhuktè sè nyuap Patrialis.Fadhil, Haris (2 Maret 2017). "Usai Diperiksa KPK, Hakim MK Suhartoyo: Ditanya soal Rapat 6 Kali". detik.com. Èaksès tangghâl 21-01-2026Rizki, Muhammad (13 Februari 2017). "Hakim MK Manahan Sitompul Diperiksa KPK". Kumparan. Èaksès tangghâl 21-01-2026Siswono, Eko (14 Februari 2017). "Hakim Manahan Sitompul Diperiksa KPK Terkait Kasus Patrialis Akbar". Tempo.co. Èaksès tangghâl 21-01-2026

 Sombher-sombher